jkorsvik/nowiki_second_scrape_merged huggingface dataset:
Atina Johnston

Atina Johnston (født 12. oktober 1971 i Regina), canadisk curlingspiller som deltok i de olympiske leker 1998 i Nagano.
Johnston ble olympisk mester i curling under vinter-OL 1998 i Nagano. Hun var med på det canadiske laget som vant curlingturneringen for damer foran Danmark og Sverige. De vant semifinalen over Storbritannia med 6-5 og finalen mot Danmark med 7-5. De andre på laget var Sandra Schmirler, Joan McCusker, Marcia Gudereit og Jan Betker.
Hun ble verdensmester i curling  1993 i Genève, 1994 i Oberstdorf og 1997 i Bern.


== OL-medaljer ==
1998  Nagano -  Gull i curling, damer  Canada


== Referanser ==


== Eksterne lenker ==
(en) Atina Johnston – Olympedia 
(en) Atina Johnston – Sports-Reference (OL-resultater – arkivert) 
(en) Atina Johnston – World Curling Tour 
(en) Atina Johnston – World Curling Federation
Marion Bertrand

Marion Bertrand (født 2. november 1984) er en fransk alpinist. Hun representerte landet sitt under Vinter-OL 2014 i Sotsji, der hun ikke fullførte noen renn.


== Referanser ==


== Eksterne lenker ==
(en) Marion Bertrand – Olympics.com 
(en) Marion Bertrand – Olympic.org 
(en) Marion Bertrand – Olympedia 
(en) Marion Bertrand – Sports-Reference (OL-resultater – arkivert) 
(fr) Marion Bertrand – Frankrikes olympiske komité 
(en) Marion Bertrand – FIS (alpint) 
(en) Marion Bertrand – FIS (langrenn) 
(en) Marion Bertrand – ski-db.com
Federica Selva

Federica Selva (født 7. juni 1996) er en sanmarinsk alpinist. Hun representerte landet sitt under Vinter-OL 2014 i Sotsji, der hun ikke fullførte noen renn.


== Referanser ==


== Eksterne lenker ==
(en) Federica Selva – Olympics.com 
(en) Federica Selva – Olympic.org 
(en) Federica Selva – Olympedia 
(en) Federica Selva – Sports-Reference (OL-resultater – arkivert) 
(en) Federica Selva – FIS (alpint)
Marcia Gudereit

Marcia Gudereit (født 8. september 1965), canadisk curlingspiller som deltok i de olympiske leker 1998 i Nagano.
Gudereit ble olympisk mester i curling under vinter-OL 1998 i Nagano. Hun var med på det canadiske laget som vant curlingturneringen for damer foran Danmark og Sverige. De vant semifinalen over Storbritannia med 6-5 og finalen mot Danmark med 7-5. De andre på laget var Sandra Schmirler, Joan McCusker, Jan Betker og Atina Ford.
Hun ble verdensmester i curling  1993 i Genève, 1994 i Oberstdorf og 1997 i Bern.


== OL-medaljer ==
1998  Nagano -  Gull i curling, damer  Canada


== Referanser ==


== Eksterne lenker ==
(en) Marcia Gudereit – Olympedia 
(en) Marcia Gudereit – Sports-Reference (OL-resultater – arkivert) 
(en) Marcia Gudereit – Canadian Olympic Committee 
(en) Marcia Gudereit – Canada Sports Hall of Fame 
(en) Marcia Gudereit – World Curling Tour 
(en) Marcia Gudereit – World Curling Federation
Joan McCusker

Joan Elizabeth McCusker (født 8. juni 1965), canadisk curlingspiller som deltok i de olympiske leker 1998 i Nagano.
McCusker ble olympisk mester i curling under vinter-OL 1998 i Nagano. Hun var med på det canadiske laget som vant curlingturneringen for damer foran Danmark og Sverige. De vant semifinalen over Storbritannia med 6-5 og finalen mot Danmark med 7-5. De andre på laget var Sandra Schmirler, Marcia Gudereit, Jan Betker og Atina Ford.
Hun ble verdensmester i curling  1993 i Genève, 1994 i Oberstdorf og 1997 i Bern.


== OL-medaljer ==
1998  Nagano -  Gull i curling, damer  Canada


== Referanser ==


== Eksterne lenker ==
(en) Joan McCusker – Olympedia 
(en) Joan McCusker – Sports-Reference (OL-resultater – arkivert) 
(en) Joan McCusker – Canadian Olympic Committee 
(en) Joan McCusker – Canada Sports Hall of Fame 
(en) Joan McCusker – World Curling Tour 
(en) Joan McCusker – World Curling Federation
Martinius Abildgaard

Martinius Andreas Abildgaard (født 24. november 1812 i Arendal, død 27. oktober 1884 i Kristiania) var en norsk embetsmann.
Martinius Abildgaard var sønn av en skolelærer, ble student i 1829 og cand. juris i 1833. Fra 1834 var han kopist i Finansdepartementet, fra 1842 byråsjef. I 1847 ble han byfogd i Kristiansand, og fra 1855 var han sorenskriver i Moss. Han tok avskjed i 1881.
Abildgaard var en rik mann og etterlot seg et legat for studenter fra Arendal og enker og barn etter avdøde embetsmenn i Kristiania. Som takk fikk han en liten gate i Kristiania oppkalt etter seg (Abildgaards gate). Denne eksisterer ikke lenger.
Abildgaard er gravlagt på Vår Frelsers gravlund.


== Referanser ==


== Litteratur ==
Arnet Olafsen: Våre sorenskrivere. Oslo, 1945.
Sandra Schmirler

Sandra Marie Schmirler (født 11. juni 1963, død 2. mars 2000) var en canadisk curlingspiller som deltok i de olympiske leker 1998 i Nagano.
Schmirler ble olympisk mester i curling under vinter-OL 1998 i Nagano. Hun var med på det canadiske laget som vant curlingturneringen for damer foran Danmark og Sverige. De vant semifinalen over Storbritannia med 6-5 og finalen mot Danmark med 7-5. De andre på laget var Joan McCusker, Marcia Gudereit, Jan Betker og Atina Ford.
Hun ble verdensmester i curling  1993 i Genève, 1994 i Oberstdorf og 1997 i Bern.


== OL-medaljer ==
1998  Nagano -  Gull i curling, damer  Canada


== Referanser ==


== Eksterne lenker ==
(en) Sandra Schmirler – Olympics.com 
(en) Sandra Schmirler – Olympic.org 
(en) Sandra Schmirler – Olympedia 
(en) Sandra Schmirler – Sports-Reference (OL-resultater – arkivert) 
(en) Sandra Schmirler – Canadian Olympic Committee 
(en) Sandra Schmirler – Canada Sports Hall of Fame 
(en) Sandra Schmirler – World Curling Tour 
(en) Sandra Schmirler – World Curling Federation
Indias ambassade i Oslo

Indias ambassade i Oslo er Republikken Indias diplomatiske representasjon i Norge, i Niels Juels gate 30. I tillegg har India honorære konsulater i Bergen og Trondheim.Ambassaden holder til i en bygning fra 1938 som er tegnet av Gudolf Blakstad og Herman Munthe-Kaas. 
Ambassadør fra 27. august 2020 er Bala Bashkar Boddu.


== Referanser ==


== Eksterne lenker ==
The Oslo Diplomatic List på UDs nettside Diplomatiske forbindelser
Utenriksdepartementet om bilaterale forbindelser mellom India og Norge (arkivert nettside)
Embassypages.com om ambassaden
«Niels Juels gate 30». Kulturminnesøk. Riksantikvaren – Direktoratet for kulturminneforvaltning.
Elli Terwiel

Elli Terwiel (født 16. april 1989) er en canadisk alpinist. Hun representerte landet sitt under Vinter-OL 2014 i Sotsji, der hun ikke fullførte noen renn.


== Referanser ==


== Eksterne lenker ==
(en) Elli Terwiel – Olympics.com 
(en) Elli Terwiel – Olympic.org 
(en) Elli Terwiel – Olympedia 
(en) Elli Terwiel – Sports-Reference (OL-resultater – arkivert) 
(en) Elli Terwiel – Canadian Olympic Committee 
(en) Elli Terwiel – FIS (alpint) 
(en) Elli Terwiel – ski-db.com
Indonesias ambassade i Oslo

Indonesias ambassade i Oslo (indonesisk: Kedutaan Besar Republik Indonesia di Oslo) er Republikken Indonesias diplomatiske representasjon i Norge, i Fritzners gate 12. Frem til 1981 ble Norge dekket gjennom ambassaden i København. Ambassadøren i Oslo er sideakkreditert til Island.Huset der ambassaden holder til, ble tegnet av Bernhard Steckmest og oppført i 1902. Det befinner seg mellom den amerikanske kirken og den tjsekkiske ambassaden, i det som ellers er et boligstrøk på Gimlehøyden. Tidligere har ambassaden holdt til i Gange-Rolvs gate 5, der det nå er afghansk ambassade.


== Referanser ==


== Eksterne lenker ==
The Oslo Diplomatic List på UDs nettside Diplomatiske forbindelser
Utenriksdepartementet om bilaterale forbindelser mellom Indonesia og Norge (arkivert nettside)
Embassypages.com om ambassaden
Pasja

Pasja (etter det tyrkiske paşa) var den høyeste militære og sivile embedstittel i Det osmanske rike. Tittelen var ikke arvelig. Land som ble regjert av en pasja ble til tider kalt et pashalikat (etter det tyrkiske paşalık). 
Ordet "pasja" er avledet av tyrkisk for overhode eller høvding, "başa" (ingen klar distinksjon mellom -b- og -p- på osmansk tyrkisk). En alternativ teori er at det kan komme fra padishah (etter det persiske pādschāh) - hvor roten "pati" betyr "mester" og "shah" betyr konge.'
Personer som besatte embedene vesir, minister, guvernør for provinser eller større byer, sultanens svigersønn, og noen andre av de høyeste embedsmenn, ble omtalt som Pasja. Tittelen kunne også tildeles av sultanen til enhver mann som utmerket seg i landets tjeneste, og som allerede hadde den lavere tittel bey. Således mottok en rekke europeere også tittelen, hvis de over tid hadde vært i osmansk tjeneste, for eksempel general Charles George Gordon, orientalisten Brugsch og de tyske militære instruktører Colmar von der Goltz og Otto Liman von Sanders.
Først var det tre forskjellige pasjagrader, hvis innehavere ble kalt pasja av én, to eller tre hestehaler. Bare Sultanen var berettiget til fire haler som hærens øverstkommanderende. Senere ble pasjagradene erstattet av de militære titler liva, (generalmajor), ferik, (generalløytnant) og muschir (general - eller marskalk).
Hellas under Paralympiske vinterleker 2014

Hellas deltok under Paralympiske vinterleker 2014 i Sotsji i Russland.


== Alpine grener ==

Menn


== Referanser ==
Lykketiøringen

Lykketiøringen (noen ganger lykkeskillingen) er en mynt i den fiktive Disney-tegneserieverdenen, og eies av Skrue McDuck. I den amerikanske originalen er det snakk om en dime.
Ifølge Skrue selv skal den være den første mynten han tjente, og som den pengefikserte person han er, skatter han den som utgangspunktet for all hans senere rikdom. 
Mange i Andeby tror Skrue har blitt så rik fordi mynten bringer lykke. Seriene har vært inkonsekvente på om «lykketiøringen» virkelig har overnaturlige egenskaper, enn om den bare har affeksjonsverdi for Skrue. I noen serier blir det vist at hvis Skrue midlertidlig mister mynten, begynner forretningsimperiet hans straks å gå i oppløsning, hvorpå alt blir bra igjen når han får mynten tilbake. En naturlig forklaring kunne være at "lykketiøringen" er så viktig for Skrue, og å miste den så traumatisk, at han ikke er i stand til å skjøtte forretningene sine hvis den er borte.
De fleste av historiene om lykketiøringen har å gjøre med heksen Magica fra Tryll, som har som sitt livs prosjekt å stjele den fra Skrue og smelte den om til en amulett hun tror vil gi henne evnen til å forvandle alt hun rører ved, til gull. Dette skal være en magisk egenskap hos den første mynten tjent av verdens rikeste mann. Vanligvis klarer Magica å stikke av med tiøringen, men hun kommer aldri så langt at hun rekker å faktisk smelte den om før Skrue (normalt med god hjelp fra nevøene) lykkes i å ta den tilbake.
Skrues første tiøring forekom i Carl Barks' historier også noen få ganger før han skapte Magica i 1961, men hun var en figur han fra første stund planla å bruke flere ganger. Det at Magica bare skal stjele en eneste mynt og ikke (som B-gjengen) hele Skrues enorme formue, gjør det enklere å lage historier uten å måtte ta tak i de praktiske problemene med å frakte hele innholdet i pengebingen.


== Opphavshistorien ==
Ti år gamle Skrue hadde fått skopusserverktøy fra sin far, Fergus McDuck på fødselsdagen. Mens Skrue arbeider hardt og prøver å finne kunder, treffer Fergus sin gamle venn, Hallgrim Grøftegraver. Fergus ber vennen gå bort og be Skrue pusse skoene og betaler ham med en amerikansk mynt Fergus har funnet. 
Hallgrim går bort, får skopuss og betaler en utmattet og besvimt Skrue. Etterpå skjønner Skrue at verden er urettferdig, og han blir inspirert til å jobbe hardere enn hardest, bli smartere enn de smarteste, tøffere enn de tøffeste.


== Kilder ==
Nyere versjon: Donald Duck & co nummer 28/2011
Efthymios Kalaras

Efthymios Kalaras (født 15. juni 1976) er en gresk handikappet friidrettsutøver som hovedsakelig har konkurrert i diskos klasse F54.
Efthymios deltok to ganger under da paralympiske leker. Den første gangen under Paralympiske sommerleker 2004 fikk han en sølvmedalje, mens han under Paralympiske sommerleker 2008 kom på femteplass.


== Referanser ==
Ingrid Røynesdal

Ingrid Røynesdal (født 1. august 1978) er en norsk statsviter og leder. Hun har siden 2013 vært direktør i Oslo-Filharmonien. 
Hennes far var solobratsjist i Trondheim Symfoniorkester og hun studerte selv klaver på Barratt Due musikkinstitutt og Norges musikkhøyskole med Jens Harald Bratlie, Jiří Hlinka og Einar Henning Smebye som lærere fra 1998-2005. Parallelt med 6-års klaverutdannelse fullførte hun sin mastergrad i statsvitenskap ved Universitetet i Oslo.
Røynesdal har tidligere vært direktør ved Edvard Grieg Museum Troldhaugen i Bergen fra 2011-2013. Før dette frilanset hun som foredragsholder, konsulent/rådgiver og kommentator. Fra 2009-2011 var hun kommentator og anmelder i Aftenposten. 
Hun har vært og er styremedlem i rekke ulike virksomheter, deriblant i VGTV, i Aschehoug forlag, Talent Norge og i arbeidsgiverforeningen Spekter. 


== Idrettskarriere ==
På 1990-tallet tok Ingrid Røynesdal 14 norgesmesterskapstitler i aldersbestemte klasser i tennis og hun spilte på det norske tennis- juniorlandslaget i perioden 1992-1996. 
Fra 1999-2003 var hun engasjert som sportskommentator på TV- kanalen Eurosports tennissendinger.  


== Priser og utmerkelser ==
Førstepris Ungdommens Pianomester 1993 / Førstepris Ungdomssymfonikernes solistkonkurranse 1995
De unges Lindemanpris 2014


== Referanser ==


== Eksterne lenker ==
(no) Publikasjoner av Ingrid Røynesdal i BIBSYS
Artikler av Ingrid Røynesdal i Minerva Arkivert 8. mars 2014 hos Wayback Machine.
Ingrid Røynesdals CV
Strandvika naturreservat

Strandvika naturreservat ligger på Yxney sør på Østerøya i Sandefjord kommune. Tresjiktet består for en stor del av svartor. Området ble drenert like før fredningen, men etter fredningen ble dreneringskanalen tettet igjen for at den naturlige svartor-sumpskogen etter hvert kan reetableres. Her finnes blant annet sverdlilje og myske. Det er også funnet en rekke rødlistede sopparter i området.


== Se også ==
Napperødtjern naturreservat i Sandefjord kommune.


== Referanser ==
Krimtsjaker

Krimtsjaker (Кърымчах/Qrımçah, Кърымчахлар/Qrımçahlar) er et tyrkspråklig folk tilhørende jødedommen og bosatt på Krimhalvøya. De nedstammer fra jødiske kolonisatorer som slo seg ned ved Svartehavet i det første århundre f.Kr. De tilhører jødedommens talmudiske retning. Deres språk, som er nært beslektet med krimtatarisk, er nesten utdødd.
I samband med holocaust under andre verdenskrig ble det drept mellom 5 500 og 6 000 krimtjaker.Det er nå (2013) om lag 1 000 krimtsjaker igjen på Krim.


== Referanser ==


== Litteratur ==
Yitzhak Arad: The Holocaust in the Soviet Union, University of Nebraska Press, 2009 ISBN 978-0-8032-2059-1
Aligoté

Aligoté er en vindrue av arten Vitis vinifera. Sammen med chardonnay er det den eneste tillatte drue i hvite bourgogneviner. Aligoté anses ofte å ha lavere kvalitet enn chardonnay. Dersom aligoté inngår i bourgognevinen må dette opplyses på flasken.
Foruten i Frankrike (2.000 hektar) er denne druen utbredt i Ukraina (over 9.500 ha), Romania (7.000 ha) Moldova (nesten 16.000 ha) og Russland. Utenfor Europa er den nesten ikke dyrket.


== Synonymer ==
Vinen kalles også Aligotay, Alligotay, Alligoté, Blanc de Troyes, Carcairone blanc, Carcarone, Carchierone, Chaudenet, Chaudenet Gras, Giboudot blanc, Griset blanc, Karkarone Blank, Melon de Jura, Muhranuli, Mukhranudi, Pistone, Plant de Trois, Plant de Trois Raisins, Plant gris, Purion blanc, Selon Molon, Selon Odart, Troyen blanc eller Vert blanc.


== Referanser ==
Henrieta Farkašová

Henrieta Farkašová (født 3. mai 1986 i Rožňava) er en slovakisk alpinist, som har fem paralympiske gullmedaljer og seks VM-gull. Hennes ledsager under både Vancouver 2010 og Sotsji 2014 var Natália Šubrtová.
Farkašová er født synshemmet, noe legene tror kan skyldes Tjernobyl-ulykken i 1986, cirka en måned før hun ble født, siden det ikke er andre i familien med synshemminger. Hun konkurrerer i klassen B3 for synshemmede utøvere, og debuterte internasjonalt i 2004.


== Idrettskarriere ==
Hun deltok i sitt første VM ved VM i alpint for funksjonshemmede 2009 i Pyeongchang i Sør-Korea. Der vant hun både utfor og super-G, og kom på 2.-plass i superkombinasjonen. I slalåm kom hun på 4.-plass. Ved Paralympiske vinterleker 2010 i Vancouver fikk hun tre gullmedaljer; hun vant både storslalåm, super-G og superkombinasjonen. I tillegg fikk hun sølv i utfor, og kom på 5.-plass i slalåm.
Ved VM i alpint for funksjonshemmede 2011 vant hun 4 av øvelsene; utfor, slalåm, storslalåm og superkombinasjonen. Hun brøt i super-G. Også ved VM i alpint for funksjonshemmede 2013 vant hun utfor og slalåm, men i super-G kom hun på 6.-plass.
Hun deltok ved Paralympiske vinterleker 2014 i Sotsji i Russland, der hun vant utfor og storslalåm, og kom på 3.-plass i slalåm. Hun ble diskvalifisert i super-G. Hun var Slovakias flaggbærer ved avslutningsseremonien ved disse lekene.


== Referanser ==

Athlete Search Results - Farkasova, Henrieta, (IPC)


== Eksterne lenker ==
(en) Henrieta Farkašová – kategori av bilder, video eller lyd på Commons 
(en) Henrieta Farkašová – IPC.infostradasports.com 
(en) Henrieta Farkašová – Paralympic.org 
Profile at the Slovak Paralympic Ski Team
Profil hos Paralympics 2014 i Sotsji Arkivert 19. mars 2014 hos Wayback Machine.
Henrieta Farkasova - Profile at the Official site of Vancouver 2010
Dikka Møller

Diderikke «Dikka» Anette Møller (født 18. juni 1838, død 26. november 1912) var pioner innen kvinners fredsarbeid i Norge fra 1890-årene da det kom i organiserte former.


== Bakgrunn ==
Dikka Møller var datter av grosserer Peter Martin Anker (1801–1863) og Cathrine (Thrine) Olava Nicoline Gløersen (1814–1902) og tilhørte slekten Anker. Hun var søster av skolemannen Herman Anker (1839–1896) og industrimannen Christian August Anker (1840–1912).
Hun giftet seg med Edvard Johannes Møller til Thorsø i 1857. De ble foreldre til Kai Møller som giftet seg med kvinnesakskvinnen Katti Anker Møller.


== Fredsarbeid ==
I Dikka Møllers familie var man levende opptatt av samfunnsspørsmål og politikk og hun selv var opptatt av kvinners rettigheter, Grundtvigianismen og især fredsarbeide. Hun hadde nær kontakt med Bjørnstjerne Bjørnson som ofte var på besøk hos henne.
I 1894 var hun med på å gi ut Det Norske Fredsblad i samarbeid med 
Bernhard Hanssen, Bjørnstjerne Bjørnson, Arne Garborg og Fredrik Bajer.Senere stiftet hun Kvindernes Fredsforening, og hun var formann i Norges Fredsforening som var blitt stiftet i 1885 i 1898–1900.


== Referanser ==


== Eksterne lenker ==

(no) Publikasjoner av Dikka Møller i BIBSYS
Thesen & Co.

Thesen & Co. var en bedrift i Sør-Afrika (i den daværende Kappkolonien) opprettet av familien Thesen med Arnt Leonard Thesen i spissen. Økonomiske problemer ledet til at Arnt Thesen ga opp i 1868-1869 firmaet A.L. Thesen & Co i hjembyen Stavanger. Familien bestemte seg for å utvandre og seilte med eget skip Albatros (lastet med tømmer for salg) mot New Zealand, men halvveis bestemte de seg i stedet for å slå seg ned i Knysna på kysten mellom Cape Town og Port Elizabeth. Der bygget de opp et stort firma basert på skipsfart, virksomheten omfattet også sagbruk, trelasthandel, skipsbygging og gruvedrift. Bedriften anla også veier og jernbane. Arnt Thesen hadde syv sønner og to døtre, og flere av disse var engasjert i bedriften. Bedriften preget byen Knysna og øyen tett ved sentrum heter Thesen's island. Ved Knysna var det godt tilgang på tømmer til forskjell fra Sør-Afrika ellers. I 1876 kjøpte de opp 2000 acres skog og etablerte sagbruk drevet av dampmaskiner. Firmaet anla også en privat jernbane fra skogene til Knysna by. Bedriften hadde i mellomkrigstiden kontorer i Durban, Port Elisabeth og Cape Town i tillegg til Knysna. Thesen eide på det meste mer enn 10.000 km2 land i Knysna-området. Bedriften hadde i 1933 over 1000 ansatte.Blanka Thesen, datter av Arnt Thesen, giftet seg med Francis William Reitz som blant annet var president i Oranjefristaten.


== Referanser ==
Salavat Julajev

Denne artikkelen er om den basjkirske nasjonalhelten. For ishockeylaget, se Salavat Julajev Ufa.Salavat Julajev (basjkirsk: Салауат Юлаев, russisk: Салават Юлаев, født 16. juni 1754, død 26. september 1800) er en basjkirsk nasjonalhelt som deltok i Pugatsjovs opprør.
Mange ting i dagens Basjkortostan er oppkalt etter Julajev, blant annet byen Salavat og ishockeylaget Salavat Julajev Ufa.


== Referanser ==
Campsiura

Campsiura er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.


== Utseende ==
Middelsstore, blanke, brokete fargede gullbasser. I motsetning til mange andre Cremastocheilini er de ikke spesielt langstrakte. På farge er de svarte eller rødbrune med gule, hvite og røde tegninger.


== Utbredelse ==
Slekten er utbredt i Afrika og Sørøst-Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien gullbasser, Cetoniinae Leach, 1815 – ofte regnet som en egen familie
Stammen Cremastocheilini
Slekten Campsiura Hope, 1831
Campsiura abyssinica Westwood, 1874
Campsiura angolensis Kraatz, 1883
Campsiura bilineata Buquet, 1836
Campsiura camarunica Kolbe, 1892
Campsiura celebensis Krikken, 1977
Campsiura circe Kolbe, 1914
Campsiura cognata Schaum, 1841
Campsiura congoensis Bates, 1890
Campsiura exclamationis Kolbe, 1892
Campsiura feistmanteli Nonfried, 1892
Campsiura flavoguttata Snellen van Vollenhoven, 1864
Campsiura gloriosa Mohnike, 1871
Campsiura graueri Moser, 1907
Campsiura insignis Gestro, 1891
Campsiura javanica Gory & Percheron, 1833
Campsiura kerleyi Antoine, 2006
Campsiura lijingkei Legrand & Flutsch, 2007
Campsiura lutescens Westwood, 1874
Campsiura melanopus Westwood, 1874
Campsiura mirabilis Faldermann, 1835
Campsiura nigripennis Schaum, 1841
Campsiura oberthueri Janson, 1881
Campsiura ochraceipennis Fairmaire, 1887
Campsiura omisiena Heller, 1923
Campsiura pavlae Legrand & Malec, 2006
Campsiura reflexa Moser, 1913
Campsiura scutellaris Gory & Percheron, 1833
Campsiura scutellata (Fabricius, 1801)
Campsiura superba Neervoort van de Poll, 1889
Campsiura triguttulata Mohnike, 1871
Campsiura trivittata Moser, 1907
Campsiura xanthorrhina Hope, 1831


== Kilder ==
Nettside om gruppen, med bilder


== Eksterne lenker ==
(en) Campsiura i Encyclopedia of Life 
(en) Campsiura i Global Biodiversity Information Facility 
(en) Campsiura hos NCBI 
(en) Kategori:Campsiura – bilder, video eller lyd på Wikimedia Commons 
Campsiura – detaljert informasjon på Wikispecies 
Bilde av Campsiura abyssinica
Bilde av Campsiura cognata
Bilde av Campsiura congoensis
Bilde av Campsiura insignis
Cetoniidae på Encyclopedia of life
Arnt Leonard Thesen

Arnt Leonard Thesen (født 25. oktober 1816 i Larvik, død 1875 i Knysna i Sør-Afrika) var en norsk handelsmann og reder. Han utvandret til Sør-Afrika med sin familie i 1869 og etablerte der firmaet Thesen & Co. Planen var opprinnelig å reise til New Zealand. Sammen med broren M.T. Thesen og nevøen Hans Adolf Thesen kjøpte de den lille skonnerten «Albatros». De kom etter 78 dager til Cape Town der de ville laste om bord vann og ferskvarer. De innledet kystfart mellom Cape Town, Knysna og Port Elisabeth. De fleste i familien slo seg ned i Knysna der de ble dominerende i byens politikk og forretningsliv.Han var gift med Ane Catherine Margrethe Brandt (1819–1900) fra Bergen. Deres datter Blanka giftet seg med Francis William Reitz, som blant annet var president i Oranjefristaten. Sønnen N.P. Thesen var forretningsmann i Cape Town og Norges generalkonsul i Sør-Afrika.Sønnen Charles Wilhelm Thesen var også handelsmann og skipsreder, og en frontfigur i Knysna.Sør-Afrika var et sterkt lagdelt samfunn med britene øverst, boerne nest øverst og fargede og svarte på nederst. Thesen-familien ble assimilert inn den britiske delen av samfunnet. Under Boerkrigen var familien delt. Offisielt var Knysna lojal til den britiske kronen, men ble av britiske styrker mistenkt å sympatisere med boerne.Etter diamantfunnene i 1870 reiste et par av sønnene til Kimberley og kom tilbake etter et år uten å ha tjente noe særlig.


== Referanser ==